**Tájékoztatás a 2020/21-es nevelési évre történő óvodai beiratkozásról**

**Tisztelt Szülők!**

Az emberi erőforrások minisztere – a veszélyhelyzet kihirdetéséről szóló 40/2020. (III. 11.) Korm. rendeletre figyelemmel – a 2020/2021. nevelési, illetve tanévre történő óvodai, valamint általános iskolai beiratkozásról szóló 7/2020. (III. 25) EMMI határozatában (a továbbiakban: EMMI határozat) a 2020/2021. nevelési évre történő **óvodai beiratkozások vonatkozásában egyedi eljárási szabályokat határozott meg**, mellyel kapcsolatban az alábbiakban tájékoztatom Önöket.

A kötelező felvételt biztosító óvoda a fenntartójától kapott lista alapján **2020. április 21-ig felveszi a felvételi körzetébe tartozó valamennyi olyan gyermeket, akik vonatkozásában nem érkezett hozzá jelzés arról, hogy másik óvoda felvette volna őket**. Ezekben az esetekben a beiratkozáshoz szükséges iratok bemutatására a gyermek első óvodai nevelésének napján kerül majd sor.

Szeretnénk elkerülni, hogy a felvételi körzetünkbe tartozó gyermekek bármely okból kimaradjanak a felvételből a beiratkozási időszakban (mert pl. esetleg nem szerepelnek a fenntartótól kapott listán), ezért arra kérünk minden szülőt, hogy amennyiben gyermekük óvodai felvételét szeretnék kezdeményezni a 2020/21-es nevelés évre, akkor jelezzék azt az óvoda felé 2020. 04.03-ig! **A jelzést elsősorban emailban várjuk!**

Ácsteszéren: oviacsteszer@gmail.com

Bakonyszombathelyen: szombathelyovi@gmail.com

Elektronikus levelezési címre küldött üzenetben.

Ha a fenti megoldás nem alkalmas, akkor SMS-ben jelezzék szándékukat

Ácsteszéren a +36 30 180 6581

Bakonyszombathelyen a +36 30 680 7683

számra küldött üzenetben!

Felhívom a figyelmüket, hogy kötelező beíratni az óvodába minden kisgyermeket, aki 2020. augusztus 31-ig a harmadik életévét betölti, és nem jár még az óvodába! Várjuk azok jelzését is, akiknek a gyermeke 2020. augusztus 31. után tölti be a harmadik életévét, de szeretnék, hogy a 2020/21-es nevelési évben részt vehessen óvodai nevelésben a gyermek. A 2020/21-es nevelési év 2020.szeptember 01-től 2021. augusztus 31-ig tart.

A jelzésüket követően további egyeztetés érdekében fel fogjuk venni Önökkel a kapcsolatot.

**Ácsteszéri Meseerdő Óvoda felvételi körzete:** Ácsteszér és Csatka községek közigazgatási területe

Ácsteszéri Meseerdő **Óvoda Benedek Elek Tagóvodája felvételi körzete:** Bakonyszombathely község közigazgatási területe.

Kérjük szíves együttműködésüket a beíratás minél zökkenőmentesebb lebonyolításhoz!

Ácsteszér, 2020. 03. 27.

Reif Jánosné intézményvezető sk